Dokozaheksaeno rūgštis

Svarba sveikatai

Kūnas medžiagų apykaitos (metabolizmo) metu natūraliai negamina DHR – tam reikalinga mityba su omega RR. Tinkamas maistas yra svarbus užtikrinant pakankamus dokozaheksaeno rūgšties kiekius kūne. DHR itin svarbi nėštumo metu naujagimiams, vaikams, bei paaugliams. Motinos piene taip pat yra omega-3 riebiųjų rūgščių, įskaitant dokozaheksaeno rūgštį (DHR), svarbią naujagimių smegenų ir akių vystymuisi ir funkcionavimui. Iš visų polinesočiųjų riebalų rūgščių, DHR turi itin svarbų poveikį smegenims. Žemi DHR lygiai yra asocijuojami su padidėjusia neuroninių ląstelių mirtim. DHR trūkumai pastebėti sunkia depresija sergančių žmonių didžiųjų smegenų žievėje. Mityba su dokozaheksaeno rūgšties didesniais kiekiais padeda depresija ir bipoliniu nuotaikos sutrikimui sergantiems. DHR trūkumas taip pat susijęs su mąstymo ir atminties pablogėjimu. Dokozaheksaeno rūgštis yra reikalinga smegenims, užtikrinant vyrų vaisingumą, ypatingą svarbą DHR turi tinklainei. Mityba su pakankamais rūgšties kiekiais gali padėti sumažinti riziką širdies ligom, pašalinant kraujo trigliceridus. Daug tyrimų priėjo prie išvados – DHR ir EPR turi itin svarbia funkcija norint užtikrinti širdies ir kraujagyslių sveikatą. Mažas DHR kiekis kūne yra siejamas su Alzheimeriu, skleroze ir kitom ligom. Mažinant kraujo trigliceridus, pagerėja mąstymas. DHR blokuoja anomalių fibrilinių baltymų susikaupimą. Šios fibrilės, vadinamos amiloidu, laikomos ląstelių degeneraciją sukeliančiomis molekulėmis. Alzheimerio ligą įtakoja patogeninis plokštelių susiformavimas iš baltymo Aβ fibrilių. Tyrimai rodo, kad DHR blokuoja kai kurių fibrilių formavimasi. DHR limituoja rizika viršsvoriui išsivystyti. Tyrimuose, atrasta, kad riebalai organizme bei kraujagyslėse kaupiasi naudojant įprastus taukus. DHR turi priešingą poveikį, svarbų sveikatos atsižvelgimu.

Dokozaheksaeno rūgšties profilaktinis naudojimas

Dokozaheksaeno rūgštis (DHR) dažnai rekomenduojama sergant širdies ligomis, nes tyrimai patvirtina ilgaamžiškumą žmonių, naudojančių DHR. Mažiems vaikams svarbu, kad jų mityboje užtektų EPR ir DHR smegenų vystymuisi. Sumažėjus cholesteroliui, kuris vadinamas „gerasis“ (DTL cholesterolis) ir išaugus „blogojo“ (MTL cholesterolis) kiekiui, rekomenduojama vartoti omega nepakeičiamas riebalų rūgštis. Idealios riebalų rūgštys turi bent trečdalį DHR, su kuria pasitaiko ir eikozapentaeno rūgštis (EPR). Du gramai tinkamų žuvų taukų turi 500–600 mg DHR/EPR.
DHR riebaluose kaupiasi ir kenksmingos medžiagos. Metilgyvsidabris, dioksinai, polichlorbenzolo junginiai aptinkami mažais kiekiais žuvyse. Per dažnai valgant užterštą žuvį galimas neigiamas poveikis, ypač nėščiosioms ir naujagimiams.
Svarbu, kad žuvis butų gaudoma švariuose vandenyse, o vaistinis preparatas būtų išgrynintas ar išvalytas nuo toksinių medžiagų. Tyrimuose dioksinai ir polichlorbenzolio junginiai parodė sukeliantys vėžio ligų riziką. Dideli metilgyvsidabrio kiekiai sudaro palankias sąlygas miokardo infarktui ir gali pažeisti vaikų besivystančią nervų sistemą. Dėl anglimis kūrenamų elektrinių, metilgyvsidabris natūraliai plinta į aplinką. Augaliniai omega RR šaltiniai turi skirtingas DHR ir EPR proporcijas palyginus su žuvimi, bet jie tai pat naudojami. Paplitęs dumblių koncentrato naudojimas, kaip papildas maisto medžiagose – nuo 2002 m. JAV naudojamas piene. Kiti augaliniai šaltiniai – sėmenų, agurklės, kanapių ar kitų sėklų aliejus, dumblių preparatai. Sėklų aliejuose natūraliai aptinkamos sveikatai svarbios riebalų rūgštys. Išgrynintų RR yra maisto papilduose, kuriuose yra 1-2 gramai omega RR kapsulėje ar šaukštelyje taukų. Sėklų riebalinės rūgštys turi mažiau DHR, ir manoma, kad kūnas turi perdirbti šias riebalines medžiagas į DHR.

DHR žmogaus kūne

DHR atlieka daug funkcijų medžiagų apykaitoje ir naujagimio nervų raidoje. Dokozaheksaeno rūgštis kūne virsta į kelių šeimų įtakingas medžiagas, užtikrinančias smegenų bei tinklainės sveikatą. EPR ir DHR padeda uždegiminėms ligomis, mažina eikozanoidų kiekius – leukotrienų, tromboksanų, prostaciklinų, prostaglandinų. Omega-3 RR slopina įvairių pro-uždegiminių (uždegimą sukeliančių) medžiagų sintezę: protrombozinai, α navikų nekrozės faktorius (TNF-α), interleukinai 1 ir 2 (IL-1ß, IL-2) kiekiai sumažėja. DHR įtakoja cholino, glicino, taurino apykaitą, ir atsakinga už sveikas rodopsino turinčias sinapsines pūsleles (vezikules). Kūne DHR randama smegenyse, tinklainėje ir kitur mažesniais kiekiais. Dokozaheksaeno rūgštis pagal svori sudaro 40% galvos smegenų ir 60% tinklainės, 50% neurono, 50% neuronų plazmos apvalkalo (membranos).